คือหนูมีประจำเดือนล่าสุดวันที่ 21/05 หมดวันที่ 24/05 แล้ววันที่ 30/05 หนูมีอะไรกับแฟนแล้วกินยาคุมฉุกเฉินไป แล้ววันนี้ 06/06 หนูมีอะไรกับแฟนแต่ไม่ได้ป้องกันนะคะ พอหนูทำความสะอาด มันมีเลือดออกมาด้วยค่ะ มันจะใช่เลือดประจำเดือนไหมคะ แต่กำหนดประจำเดือนหนู 25/06 อ้างอิงจากแอพนะคะ อาจจะคลาดเคลื่อนบ้างนิดหน่อยค่ะ แล้วจะท้องไหมคะ ถ้าอยู่ในช่วงใข่สุก (จากที่แอพบอก) ขอบค่ะ
สวัสดีค่ะ การใช้ยาคุมกำเนิดฉุกเฉินนั้นเป็นการรับประทานฮอร์โมนเพศในขนาดสูงเข้าไปคราวเดียวหรือ 2 ครั้งห่างกัน 12 ชั่วโมงเพื่อป้องกันการตั้งครรภ์หลังจากมีเพศสัมพันธ์ไปแล้ว ใช้ภายใน 72 ชั่วโมง ยามีประสิทธิภาพในการลดการตั้งครรภ์ได้เต็มที่ประมาณ 80-90%โดยหลังจากใช้ยาประเภทดังกล่าวอาจจะทำให้มีเลือดออกผิดปกติทางช่องคลอดตามมาหลังจากนั้นได้ในอีกประมาณ 1-2 สัปดาห์ และอาจทำให้ประจำเดือนมาคลาดเคลื่อนไปได้ดังนั้นเลือดที่ออกมาดังกล่าวหลังมีเพศสัมพันธ์ทันที อาจจะเป็นผลข้างเคียงจากการใช้ยาคุมฉุกเฉินครั้งก่อน หรืออาจเกิดจากการฉีกขาดขณะมีเพศสัมพันธ์ เนื้องอกปากมดลูก การติดเชื้อที่ช่องคลอดหรือปากมดลูก หรือเป็นภาวะแทรกซ้อนจากการตั้งครรภ์ก็ได้เช่นกันแนะนำสังเกตลักษณะและปริมาณเลือดที่ออกมา หากออกมามาก ปวดหน่วงท้องน้อยเยอะ ควรรีบไปพบแพทย์ และการตรวจการตั้งครรภ์ด้วยชุดตรวจครรภ์ทางปัสสาวะนั้นให้ผลบวกได้ตั้งแต่ 10-14 วันหลังปฏิสนธิหรือประมาณ 2-3 สัปดาห์หลังมีเพศสัมพันธ์ สามารถซื้อมาตรวจเองได้ก่อน ถ้าไม่แน่ใจผล หรือประจำเดือนมาช้ากว่า 35 วันจากรอบก่อน ให้ไปยืนยันที่รพ.อีกครั้งค่ะ และหากจะมีเพศสัมพันธ์ควรใส่ถุงยางอนามัยป้องกันทุกครั้ง ไม่ควรใช้ยาคุมฉุกเฉินบ่อยๆเพราะผลข้างเคียงมากและประสิทธิภาพต่ำกว่า